kardosdrur/scandi-wiki huggingface dataset:
Pressemøde

Et pressemøde eller en pressekonference er begivenhed, hvor kendte personer, organisationer eller virksomheder fremlægger en sag for en gruppe af inviterede journalister, der efterfølgende som regel får mulighed for at stille spørgsmål. Det er dog – i modsætning til andre interviewsituationer – den, der inviterer til pressemøde, der bestemmer mødets form, herunder om og i givet fald i hvilket omfang, der kan stilles spørgsmål.

Pressemødet, der minder om en høring, forekommer bl.a. indenfor politik og sport, hvor de anvendes til at offentliggøre større nyheder samt komme med kommentarer til allerede offentliggjorte nyheder. Endelig afholder myndighederne og andre implicerede aktører ofte pressemøder i forbindelse med større katastrofer.

Som alternativ til at afholde et pressemøde udsender mange en pressemeddelelse. Men særligt indenfor det politiske liv er det dog almindeligt med hyppige pressemøder, der ofte er eneste mulighed for journalisterne for at få en kommentar. Statsministeriet afholder ugentligt pressemøde i Spejlsalen på Christiansborg, mens Det Hvide Hus og Pentagon i USA gør det dagligt. Fordelen ved pressemødet er, at den, der afholder mødet kan nøjes med at besvare samme spørgsmål én gang. Ofte vil pressemødet også være fordelagtigt i forhold til at henlede journalisternes opmærksomhed på et emne, der ellers ikke havde deres interesse.

Entertaineren P. T. Barnum 'opfandt' i 1800-tallet pressemødet for at gøre reklame for hans museum.

Under coronakrisen i 2020 holdt statsminister Mette Frederiksen pressemøde 11. marts 2020 da hun lukkede Danmark pga. COVID-19.

Referencer

Eksterne henvisninger 
 

Møder
Journalistik
Pressekort

Et pressekort er et identifikationskort, der udstedes til personer, hvis hovederhverv er journalistisk formidling. Det er forebeholdt journalister, fotojournalister/pressefotografer og tv-fotografer.  

Pressekortet giver adgang bag politiets afspærringer jf.  Rigspolitichefens ”Kundgørelse II nr. 7” af 15. april 1998. Pressekortet bruges som legitimation ved pressemøder og offentlige begivenheder. 

I de fleste tilfælde kræves det, at indehaveren i forvejen er presseakkrediteret.

Pressekortet fra Danmark 
I Danmark findes flere organisationer og fagforbund, som udsteder pressekort. Langt det ældste er Dansk Presseforbund. Udformningen af kortet er afhængigt af udstederen. 

Det skal være i plast og måle 85 x 55 mm. Øverst skal stå PRESSE i blåt eller rødt. Nederst i højre hjørne skal der være et hologram med et paragraftegn. Der skal stå medlemsnummer.

Pressekortudstedere 
Følgende organisationer udsteder pressekort:
 Dansk Presseforbund (DP) Stiftet 1927
 Danske Dagblades Forening (DDF)  
 Dansk Journalistforbund (DJ)  Stiftet 1961
 Mediegruppen under Grafisk Forbund  
Kortet blev indført i begyndelsen af 1900-tallet og blev udstedt af Dansk Presseforbund. I 1961 kom Dansk Journalistforbund til. Det har været medlemskort, men i dag kan fx  Dansk Magisterforening, Dansk Forfatterforening og Danmarks Jurist- og Økonomforbund udstede kort.

Ved større begivenheder som konferencer og topmøder kan der udstedes midlertidige pressekort, så arrangøren kan føre kontrol med, om de tilstedeværende journalister er akkrediteret.

Referencer 

Identitetsdokumenter
Journalistik
Jurij Sjirkov

Jurij Valentinovitj Sjirkov (, ; født 20. august 1983 i Tambov, Sovjetunionen) er en russisk fodboldspiller, der spiller som venstre kant/back hos den russiske-klub Zenit Skt. Petersborg. Han kom til klubben i februar 2016 fra Dinamo Moskva. Derudover har han tidligere spillet for klubben Spartak Tambov i sin fødeby samt Premier League klubben Chelsea, Ansji og CSKA Moskva.

Klub Karriere

CSKA Moskva 
Sjirkov skrev kontrakt med CSKA Moskva i januar 2004. Hans officielle debut kamp var den 7. marts 2004 i den russiske Super Cup mod Spartak Moskva. CSKA's 3-1 sejr gav Jurij sin første pokal med hans nye klub. Sjirkov fik sin debut i Champions League den 27. juli 2004 mod Nefttjii Baku.

Chelsea FC 
Den 6. juli 2009 skrev Sjirkov en 4-årig lang kontrakt med Chelsea F.C. som kostede klubben £ 18m. Dette køb gjorde russeren den dyreste spiller fra Rusland nogensinde. Han scorede i sin debut kamp i en venskabskamp mod AC Milan, hvor Sjirkovs mål var målet til sejren. Efter en slem knæskade, kæmpede han sig tilbage på holdet, og fik sin debut i en kamp hvor han spillede venstre back mod Queens Park Rangers i en League Cup-kamp 23. september.

Anzhi 
Den 14. august 2011, annoncerede Chelsea FC salget af Sjirkov til det russiske Premier League hold Ansji Makhatjkala for omkring £13,2 millioner. Sjirkov underskrev en fireårig kontrakt med det russiske hold.

Dinamo Moskva 
Den 6. august 2013, annoncerede Ansji Makhatjkala at hele holdet var til salg grundet planer om at omstrukturere virksomheden, med fokus på de unges udvikling. De første spillere til at forlade blev Igor Denisov, Aleksandr Kokorin og Zjirkov den 15. august 2013, som alle sammen blev købt af Dinamo Moskva. Senere hen forlod store navne som Samuel Eto'o og Willian, som blev købt af Chelsea FC.

Landshold 
Zjirkov står (pr. 29. marts 2016) noteret for 68 kampe for det russiske landshold, som han debuterede for i 2005. Han var en del af det hold der nåede semifinalerne ved EM i 2008.

Eksterne henvisninger 

 Spillerinfo
  

Fodboldspillere fra Rusland
Personer fra Tambov
Fodboldspillere fra Chelsea F.C.
Fodboldspillere fra FC Anzhi Makhachkala
Fodboldspillere fra CSKA Moskva
Fodboldspillere fra Dynamo Moskva
Fodboldspillere fra Zenit Skt. Petersborg
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Konstantin Syrjanov

Konstantin Georgijevitj Syrjanov (på russisk Константин Георгиевич Зырянов) (født 5. oktober 1977 i Perm, Sovjetunionen) er en russisk tidligere fodboldspiller, der spillede som midtbanespiller. Han spillede gennem karrieren for FC Zenit, Torpedo Moskva og Amkar Perm.

Syrjanov blev i 2007 kåret til Årets Spiller i russisk fodbold.

Landshold 
Syrjanov nåede i sin tid som landsholdsspiller (2006-2012) at spille 52 kampe og score 7 mål for det russiske landshold, som han debuterede for i 2006. Han var efterfølgende en del af den russiske trup til EM i 2008, hvor holdet nåede semifinalerne. Efterfølgende blev Syrjanov af UEFA udtaget til turneringens All-Star hold.

Personlige Liv 
Syrjanov blev ramt af en tragedie i august 2002, da hans kone Olga, som var narkoman, sprang fra deres ottende etages lejlighed med hans fire-årige datter i hånden. Hans datter døde den samme aften som tragedien fandt sted og hans kone døde en måned senere. Hans far og bror er døde to år forinden. Hans nye partner Natalia og ham fik deres første barn, en dreng der hedder Lev, den 20. september 2008. Han giftede sig med Natalia den 9. juni 2010.  Deres andet barn, en pige ved navn Henríette, blev født den 9. januar 2012.

Eksterne henvisninger 

Fodboldspillere fra Rusland
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Fodboldspillere fra Zenit Skt. Petersborg
Personer fra Perm
Vladimir Bystrov

Vladimir Vitaljevitj Bystrov (på russisk Владимир Витальeвич Быстров) (født 31. januar 1984 i Luga, Sovjetunionen) er en russisk fodboldspiller, der spiller som kantspiller / wing hos Tosno.

Landshold 
Bystrov står (pr. april 2018) noteret for 47 kampe og fire scoringer for det russiske landshold, som han debuterede for i 2004. Han var en del af den russiske trup til EM i 2004 og EM i 2008.

Eksterne henvisninger 

Fodboldspillere fra Rusland
Fodboldspillere fra Zenit Skt. Petersborg
Fodboldspillere fra FC Spartak Moskva
Fodboldspillere fra FC Anzhi Makhachkala
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2008
Ivan Sajenko

Ivan Ivanovitj Sajenko (på russisk Иван Иванович Саенко) (født 17. oktober 1983 i Maslovka, Sovjetunionen) er en tidligere russisk fodboldspiller, der spillede som venstre kant. Han spillede i sin karriere for blandt andet de tyske klubber Karlsruhe og FC Nürnberg samt i hjemmelandet hos Spartak Moskva og Fakel Voronesj.

Landshold 
Sajenko nåede i sin tid som landsholdspiller (2006-2008) at spille 13 kampe for det russiske landshold, som han debuterede for den 11. oktober 2006 i et opgør mod Estland. Han var efterfølgende en del af det hold der nåede semifinalerne ved EM i 2008.

Eksterne henvisninger 
 Spillerinfo 

Fodboldspillere fra Rusland
Fodboldspillere fra Karlsruher SC
Fodboldspillere fra 1. FC Nürnberg
Fodboldspillere fra FC Spartak Moskva
Deltagere ved det europæiske mesterskab i fodbold 2008
Aleksandr Anjukov

Aleksandr Gennadjevitj Anjukov (på russisk Александр Геннадьевич Анюков) (født 28. september 1982 i Samara, Sovjetunionen) er en russisk fodboldspiller, der spiller som højre back hos den russiske ligaklub Zenit Skt. Petersborg. Han har spillet for klubben siden 2005, hvor han kom til fra Krylja Sovetov Samara i sin fødeby.

Landshold 
Anjukov står (pr. 26. maj 2012) noteret for 64 kampe og én scoring for det russiske landshold, som han debuterede for i 2004. Han repræsenterede sit land ved både EM i 2004 og EM i 2008.

Eksterne henvisninger 
 Spillerinfo

Fodboldspillere fra Rusland
Fodboldspillere fra Zenit Skt. Petersborg
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
Personer fra Samara
Danmarksturneringen i atletik

Danmarksturneringen i atletik eller Landsturneringen i atletik er Dansk Atletik Forbunds turnering for foreningshold, og i finalerunden for denne kåres de danske mestre for hold for henholdsvis mænd og kvinder. DAFs DT-udvalg tilrettelægger Danmarksturneringen. Mesterskabet har været afholdt årligt siden 1959 for mænd og 1966 for kvinder.

Danmarksturneringen er opdelt i et antal divisioner. Elitedivisionerne er landsdækkende, medens de øvrige divisioner består af foreningshold fra områder henholdsvis øst og vest for Storebælt, som dyster indbyrdes. Der er som udgangspunkt otte foreningshold i elitedivisionerne og seks i de øvrige divisioner. Danmarksturneringen afvikles i 2 indledende runder samt en finalerunde. En forening kan deltage med flere hold, men maximalt et hold i hver division. En udenlandsk statsborger kan repræsentere et hold i Danmarksturneringen, såfremt vedkommende har haft fast bopæl i Danmark de forudgående seks måneder.

Danmarksturneringen 2014 
Danmarksturneringens finale 2014 afvikledes 6. september i Aabenraa. Det blev till dobbeltsejr til Sparta Atletik for 17. år i træk, mændens sejr var den 29. i træk.

Resultatet i Elitedivisionen, 2014

Danmarksturneringens historie 

Kilde: DAF i tal 

Turneringen i atletik
Danske mesterskaber i atletik
Brasiliens monarker

De brasilianske monarker ledede Brasilien fra portugisernes ankomst i 1500 indtil 1889 da landet blev 
en republik. Der er tre hovedperioder i Brasiliens dynastiske historie: Brasilien som del af det portugisiske kongedømme (1500-1815),
kongeriget Brasilien (1815-1822) forenet med Portugal og det selvstændige brasilianske rige (1822- 1889).

Konger over Brasilien (1500–1815)

Konger af Brasilien (1815–1822) – Det forenende kongerige Portugal, Brasilien og Algarve

Kejsere af Brasilien (1822–1889) – monarker af Kejserdømmet Brasilien

Se også 
 Brasiliens præsidenter
 Brasiliens historie
 Portugisiske konger

Monarker
 
Lister over regenter
Mark Jansen

Mark Jansen (født d. 15. december 1978 i Holland) er en heavy metal-musiker, og grundlægger af bandet Epica.

Eksterne henvisninger 

Sangere fra Nederlandene
Rockguitarister
Heavy metal-musikere
Aalborg Bugt

Aalborg Bugt er en bugt i Kattegat øst for det nordlige Jylland, mellem Djursland i syd og Stensnæs Flak ved Voerså i nord – en afstand på cirka 80 km. Fra Ålborg Bugt går Limfjorden, Mariager Fjord og Randers Fjord ind i Jylland, og Lille Vildmose ligger ud til den. Der er store sommerhusområder mellem Hals, ved Limfjordens udløb og mod nord til Hou, ved Øster Hurup, sydvest for Vildmosen, og ved Als, ned mod Mariager Fjord.

Naturbeskyttelse 

Ålborg Bugt er Nordjyllands største, og landets længste Natura 2000-område. Der er langs kysten strandenge, klitter, rigkær, overdrev og lavvandede kystarealer med vigtige levesteder for millioner af fugle. Havet tæt ved kysten har levesteder for bl.a. den sjældne Stavsild, Spættet Sæl og Havlampret.

I den østlige del af Ålborg Bugt er et areal på cirka 1.774 km². udpeget som fuglebeskyttelsesområde
Det er i vinterhalvåret rasteplads for dykænder og knortegås, og i sensommeren er det fældningsområde for bl.a. Fløjlsand og Sortand .

Randers og Mariager fjorde, og området ud for og imellem dem og op til nordenden af Lille Vildmose, er udpeget til Ramsar- og EU-habitatområde

Referencer

Kilder 
 14 Ålborg Bugt, Randers Fjord og Mariager Fjord  Naturstyrelsen
 www.vandognatur.dk/ 14 Ålborg Bugt, Randers Fjord og Mariager Fjord

Eksterne henvisninger 

Bugter i Danmark
Kattegat
Fredede arealer i Danmark
EU-habitatområder i Danmark
Ramsarområder i Danmark
Fuglebeskyttelsesområder i Danmark
Etazeta

Etazeta (?) var dronning af Bithynien, gift med Nikomedes 1. af Bithynien, med hvem hun fik børn som hun ønskede skulle arve efter Nikomedes i stedet for hans børn af første ægteskab med dronning Ditizele. Det lykkedes hende at presse Nikomedes til at tilsidesætte sønnen Ziaelas og gøre børnene med hende til arvinger. For at garantere de mindreårige børns arveret efter hans død, blev en række bystater og stormagter – Ægypten og Makedonien – gjort til værger og garanter for sikkerheden. Ved Nikomedes' død ca. 255 f.Kr. overtog Etazeta styret af kongeriget på vegne af sine børn. Stedsønnen Ziaelas vendte dog hjem fra sit eksil i Armenien og erobrede kontrollen med Bithynien og erklærede sig som konge. Etazeta flygtede til Makedonien med sine børn og levede resten af sit liv i eksil ved det Antigonos 2.'s hof.

Personer i antikken
Bithyniens historie
Tjek fødsels- og dødsår
Kvinder i antikken
Prusias 1. af Bithynien

Prusias 1. Kholos (? – 182 f.Kr.) var konge af Bithynien 228 f.Kr. til 182 f.Kr. efter faderen Ziaelas, der blev dræbt af galatiske lejesoldater.

Prusias 1. blev en af de mest succesfulde bithynske konger. I løbet af sin lange regeringstid opnåede han en alliance med Makedonien ved ægteskab med kong Demetrios 2.'s datter Apama. Svogeren kong Filip 5. af Makedonien gav ham havnebyerne Kios og Myrleia i 202 f.Kr., som han omdøbte til Prusias efter sig selv og Apameia efter hustruen.

Han førte krige mod bystaten Byzantion og mod de galatiske stammer. I krigen mod arvefjenden Attalos 1. af Pergamon og bystaten Herakleia Pontica udvidede han sit territorium.

Da den karthagiske eksgeneral Hannibal blev fordrevet fra hjembyen Kartago søgte han tilflugt hos Prusias 1., men denne turde ikke trodse romerne i deres jagt efter ham, så Hannibal begik selvmord.

Prusias blev efterfulgt af sønnen Prusias 2. i 182 f.Kr.

Prusias 1. havde tilnavnet Kholos, der betyder 'den halte'.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Bithyniens historie
Jevgenij Aldonin

Jevgenij Valerjevitj Aldonin (på russisk Евгений Валерьевич Алдонин) (født 22. januar 1980 i Alupka, Ukrainske SSR, Sovjetunionen) er en russisk fodboldspiller, der spiller som midtbanespiller FC Zorky Krasnogorsk. Han har tidligere spillet for blandt andet Rotor Volgograd og CSKA Moskva. 

Med CSKA har han vundet to russiske mesterskaber, tre pokaltitler, samt UEFA Cuppen i 2006.

Landshold 
Aldonin står (pr. april 2018) noteret for 29 kampe for det russiske landshold, som han debuterede for i 2002. Han var efterfølgende en del af landets trup til EM i 2004.

Eksterne henvisninger 

Fodboldspillere fra Rusland
Deltagere ved det europæiske mesterskab i fodbold 2004
Prusias 2. af Bithynien

Prusias 2. Kynegus (? – 149 f.Kr.) var konge af Bithynien 182 f.Kr. til 149 f.Kr. efter faderen Prusias 1.

Prusias 2. førte krig mod Farnakes 1. af Pontos sammen med kong Eumenes 2. af Pergamon. Senere kom han dog i krig med Pergamon, til hvem han tabte og mødte indgå en fredsaftale med store betalinger af krigsskadeerstatninger.

Prusias 2. sendte sønnen Nikomedes til Rom for at skaffe bedre betingelser i freden med Pergamon, men baggrunden var i virkeligheden at han frygtede at sønnen med sin store popularitet ville gribe magten. Han forsøgte derfor at få sønnen snigmyrdet, men dette komplot slog fejl. Nikomedes fik hjælp af Pergamon til at vende hjem og tilrane sig magten. Prusias 2. blev henrettet i Nikomedia og Nikomedes blev nu den nye konge.

Prusias 2. havde tilnavnet Kynegus der betyder jægeren.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Bithyniens historie
Irans præsidentvalg 2009

Irans præsidentvalg 2009 blev holdt den 12. juni 2009 i Iran. Valget stod mellem fire kandidater: Mahmoud Ahmadinejad, Mir-Hossein Mousavi, Mohsen Rezai og Mehdi Karoubi. Ifølge Islamic Republic News Agency, som er Irans officielle nyhedsbureau, vandt Ahmadinejad med 63,8 % af stemmerne mod Mousavis 32,7 %. Mousavi selv protesterede over valgresultatet, hvilket han er overbevist om skyldes valgsvindel. 

Efter valget har der været omfattende demonstrationer.

Kandidater

Godkendte kandidater 
Konservative
 Mahmoud Ahmadinejad – Nuværende præsident i Iran.
 Mohsen Rezaee

Reformister
 Mehdi Karroubi
 Mir-Hossein Mousavi

Afviste kandidater 
Konservative
 Rafat Bayat – Kvindelig kandidat.

Uafhængige
 Akbar Alami
 Ghasem Sholeh-Saadi

Tilbagetrukne kandidater 
 Mohammad Khatami – Tidligere iransk præsident, nu Mousavi-støtter.

Reaktioner i udlandet 
I dagene efter valget i Iran har adskillige statsledere og udenrigsministre udtalt kritik både af det iranske styres håndtering af valget og af styrets hårde kurs overfor de efterfølgede demonstrationer. 

I mange lande har der været støttedemonstrationer. Desuden har de demonstrerende iranere fået støtte over Internettet, herunder Facebook. 

I Danmark har der også været demonstrationer. Den første danske støttegruppe på Facebook var For reel demokrati i Iran - imod undertrykkelse, der blev oprettet af Jaleh Tavakoli.

Referencer 

Politiske valg i 2009
Politiske valg i Iran
Johnny Pacar

John Edward Pacuraru (bedre kendt som Johnny Pacar) (født den 6. juni 1981) er en amerikansk skuespiller.

Biografi

Filmografi

Gæste optrædner 

Pacar har også medvirket i Simple Plan's musikvideo for "Perfect" som et af børnene.

Eksterne links 
 

Filmskuespillere fra USA
Tv-skuespillere fra USA
Juan Manuel Mata

Juan Manuel Mata García (født 28. april 1988 i Burgos, Spanien) er en spansk fodboldspiller, der senest har spillet på den offensive midtbane hos Premier League-klubben Manchester United. 

Som dreng startede han med at spille fodbold i klubbben Real Oviedo, hvor hans far havde tilbragt størstedelen af sin karriere. Som 15-årig skiftede han til et af Real Madrid's mange ungdomshold, " Cadete A". Efter kort tid rykkede han frem gennem rækkerne så han gik fra Cadete A til Juvenil C for til sidst at repræsenterer Juvenil A. På Juvenil A fik Mata sit gennembrud og bl.a. 2005-06 sæsonen indeholdt masser af succes for unge Mata. Således blev det til 18 mål i Juvenil-ligaen. (Den bedste spanske ungdomsrækken, som svarer til ynglingeligaen i Danmark).

Ydermere blev det til 3 mål i den såkaldte "Copa de Campeones"-turnering samt yderligere 3 i den spanske "Juvenil Cup". Fra sommeren 2006 fik han så chancen på Real Madrid's Castilla-hold.

Men da Mata ikke fik chancen på førsteholdet i Real Madrid valgte han i marts 2007 at skrive kontrakt med Valencia CF gældende fra sommeren 2007. I Valencia var han med til at vinde den spanske pokalturnering, Copa del Rey, i 2008. Han spillede i klubben frem til sommeren 2011, hvor han skiftede til engelske Chelsea F.C. 

I Londonklubben Chelsea fik han stor succes, og allerede i hans debutsæson (2011-12) blev han kåret til årets spiller i klubben. I den sæson vandt holdet den engelske FA Cup og den prestigefulde Champions League-turnering. I 2012-13-sæsonen var han med til at vinde Europa League og blev endnu engang kåret til årets spiller. Hans tredje sæson (2013-14) for Chelsea bød dog på mindre spilletid til spanieren i forbindelse med den portugisiske træner, José Mourinhos tilbagevenden til klubben. På trods af hans vigtige rolle på holdet de to foregående sæsoner, blev andre spillere foretrukket, da Mata angiveligt ikke passede ind i Mourinhos planer for holdet. 

Efter et halvt år med sparsom spilletid valgte han at skifte til Manchester United F.C. i januar-transfervinduet 2014, hvilket gjorde ham til Manchester-klubbens daværende dyreste indkøb nogensinde.

Landsholdskarriere 
Mata står (pr. 15. oktober 2013) noteret for 32 kampe og ni scoringer for Spaniens landshold, som han debuterede for den 28. marts 2009 i et opgør mod Tyrkiet. Efterfølgende blev han af landstræner Vicente del Bosque udtaget til Confederations Cup 2009 og senere også til VM i 2010 i Sydafrika, hvor spanierne tog titlen.

Titler 
Copa del Rey
 2008 med Valencia CF

VM
 2010 med Spanien

FA Cup
 2011-2012 med Chelsea F.C.Champions League'''
 2011-2012 med Chelsea F.C.

Referencer

Eksterne henvisninger 

 

Fodboldspillere fra Spanien
Fodboldspillere fra Valencia CF
Fodboldspillere fra Chelsea F.C.
Verdensmestre i fodbold
Fodboldspillere fra Manchester United F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Nikomedes 2. af Bithynien

Nikomedes 2. Epifanes (? – 127 f.Kr.) var konge af Bithynien 149 f.Kr. til 127 f.Kr. efter faderen Prusias 2.

Som prins var Nikomedes meget populær, så meget at faderen Prusias 2. forsøgte at skaffe sønnen af vejen ved at sende ham til Rom og få ham snigmyrdet. Men komplottet slog fejl og i stedet vendte Nikomedes tilbage og afsatte faderen, som han fik myrdet, med hjælp fra nabolandet Pergamon.

Nikomedes 2. var en trofast allieret til Rom og støttede dem gennem hele sin regeringstid, bl.a. i deres kamp mod oprørskongen Aristonikos af Pergamon.

Han blev efterfulgt af sønnen Nikomedes 3.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Bithyniens historie
Sokrates den Gode

Sokrates den Gode var en yngre søn af kong Nikomedes III af Bithynien. Han blev støttet af kong Mithridates 6. af Pontos i sit forsøg på at afsætte broderen Nikomedes 4. fra den bithynske trone. I 90 f.Kr. besejrede han broderen i et slag og fik jaget denne på flugt. For en kort tid sad Sokrates ved magten i Bithynien, men broderen fik generobret sin trone med hjælp fra Rom.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Bithyniens historie
Tjek fødsels- og dødsår
REMA 1000-ligaen (kvinder)

Eliteserien er den øverste håndboldrække i norsk håndbold hos kvinder. Siden sæsonen 2019/20 har den kørt under sponsornavnet REMA 1000-ligaen og består af 12 hold hos begge køn, der således spiller et grundspil på 22 kampe efterfulgt af et slutspil.

Hold i sæsonen 2018-19

Se også 
REMA 1000-ligaen (herrer)

Eksterne henvisninger 

Håndbold i Norge
Håndboldligaer
Kirchendemenreuth

Kirchendemenreuth er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Neustadt an der Waldnaab.

Geografi 
Kommunen, der ligger i et område, der også kaldes  "Haberland", i de sydligste udløbere af Fichtelgebirge og Steinwald. Den er omgivet af Pressath mod vest, Windischeschenbach mod øst, Erbendorf i Landkreis Tirschenreuth mod nord og Altenstadt a.d. Waldnaab mod syd

Inddeling 
I kommunen ligger ud over Kirchendemenreuth disse landsbyer og bebyggelser:Altenparkstein, Denkenreuth, Döltsch, Glasern, Hahnenmühle, Holzmühle, Hutzlmühle, Köstlmühle, Klobenreuth, Kriegshut, Lenkermühle, Menzlhof, Obersdorf, Oed, Püllersreuth, Scherreuth, Staudenhof, Steinreuth und Wendersreuth.

Historie 
Kirchendemenreuth høret tidligere under hertugdømmet Neuburg-Sulzbach. I 1777 blev området en del af Kurfyrstedømmet Bayern.

Eksterne henvisninger 

 Luftfotos